**10 påstander om voldtekt**

Her kommer 10 påstander om voldtekt, noen er fakta og andre er myter. Hvilke tror du stemmer?

**1. Nesten én av ti kvinner i Norge har vært utsatt for voldtekt minst en gang i løpet av livet**

**[X] Fakta [ ] Myte**

*I Norge oppgir nesten hver tiende kvinne at hun har vært utsatt for voldtekt minst én gang i løpet av livet. Halvparten var ikke fylt 18 år da overgrepet skjedde.*

**2. Dersom en kvinne ikke bruker fysisk motstand, kan man ikke si at det er en voldtekt**

**[ ] Fakta [X] Myte**

*Mange antar at en kvinne som blir utsatt for voldtekt alltid vil gjøre motstand. Realiteten er at de fleste som opplever et seksuelt angrep «fryser».  Det innebærer at musklene i kroppen blir paralysert, slik at det ikke er mulig å slå fra seg eller gjøre motstand. Tonisk immobilitet er et fysiologisk og psykologisk overlevelsesinstinkt som det ligger utenfor vår kontroll å styre. Det skal ikke antas, verken i lov eller i praksis, at en jente eller kvinne gir samtykke til sex bare fordi hun ikke har motsatt seg den seksuelle omgangen.*

**3. Det er bare voldtekt hvis det faktisk blir brukt vold**

**[ ] Fakta [X] Myte**

*Straffekravet i straffelovens § 291 er per i dag å bevise at den seksuelle omgangen er skjedd gjennom bruk av vold og truende adferd, eller med en person som var bevisstløs eller av andre årsaker ute av stand til å motsette seg handlingen. I dag er det bare disse fire omstendighetene som omfattes av voldtektsbestemmelsen i straffeloven. Amnesty jobber for at manglende samtykke skal være det definerende elementet i straffelovens voldtektsbestemmelse, slik at alle former for seksuell omgang uten frivillig samtykke skal kunne straffeforfølges som voldtekt.*

**4. 44% av de anmeldte voldtektene i Norge i 2017 skjedde på fest**

**[X] Fakta [ ] Myte**

*Andelen festrelaterte voldtekter utgjorde i 2017 44 prosent av de kategoriserte voldtektsanmeldelsene.*

**5. Sjansen er størst for å bli voldtatt av en fremmed i mørket. Kvinner må derfor være**

**forsiktige når de går ut**

**[ ] Fakta [X] Myte**

*De fleste voldtekter blir begått av en person som offeret kjenner. Det kan være en venn, en slektning, en som går på samme skole, en kjæreste eller eks.*

**6. Av alle anmeldte voldtekter i 2017 var 5,3% overfallsvoldtekter**

**[X] Fakta [ ] Myte**

*5,3% av alle anmeldte voldtekter i 2017 ble kategorisert som overfallsvoldtekter.*

**7. Når en kvinne blir voldtatt, har hun mest sannsynlig gjort noe selv for å havne i en slik**

**situasjon**

**[ ] Fakta [X] Myte**

*En voldtekt er aldri offerets skyld. En klargjøring av at sex uten samtykke er voldtekt plasserer skyld og skam der det hører hjemme, hos overgriper.*

**8. Bare en av ti kvinner som er utsatt for voldtekt anmelder voldtekten til politiet**

**[X] Fakta [ ] Myte**

*En av ti kvinner som er utsatt for voldtekt anmelder voldtekten til politiet.*

**9. Det er bare kvinner som blir utsatt for voldtekt**

**[ ] Fakta [X] Myte**

*a. 1% av den mannlige befolkningen opplever å bli voldtatt.*

**10. De aller fleste overgriperne er menn (97 prosent), også når menn er utsatt for voldtekt**

**[X] Fakta [ ] Myte**

*Blant de anmeldte for voldtekt i 2017 var 97,6 prosent menn/gutter og 2,4 prosent kvinner/jenter.*